laion/Wikipedia-Exotic huggingface dataset:
איש מצליח (סידור)

איש מצליח הוא סידור תפילה נפוץ, בהוצאת מכון הרב מצליח שעל יד ישיבת כסא רחמים, בעריכת הרב אדיר עמרוצי ע"פ שיטתו ונוסחאותיו של הרב מאיר מאזוז, אביו הרב מצליח מאזוז, ושיטתו בדקדוק של אחד מזקני רבני ג'רבא, הרב שאול הכהן בספרו לחם הביכורים. הסידור הוא בנוסח עדות המזרח על פי מסורתם של יהודי צפון אפריקה. הסידור מתאפיין בטיפוגרפיה פשוטה, הכוללת שימוש בגופן "פרנק-ריהל" באותיות מוגדלות, סימון הבדלים בין שוא נע לשוא נח, בין קמץ קטן לקמץ רחב, הבחנה בין דגש קל לדגש חזק, כוונת שמות ה' ועוד. בסוף הסידור מופיע קונטרס "לאוקמי גרסה" מאת הרב מאזוז, ובו רשימה של הכרעות הנוסח לפי שיטתם. בנוסף לסידור הרגיל, יצאו מחזורי תפילה לחגים, ותיקון קוראים. שינוי הדקדוק בתפילה על פי לשון המקרא – בנוסח עדות המזרח, הסיומת הדקדוקית ללשון נוכח מנוקדת לרוב - ָךְ, על פי לשון חז"ל. לשיטת הרב מאזוז, צורה זו אינה מתאימה לנוסח התפילה המבוסס ברובו על נוסח המקרא, ולכן בסידור זה שונתה הסיומת לנוכח ל-ךָ, בהתאם ללשון המקרא (מלבד המילים בָּךְ, עִמָּךְ, לָךְ, ואִתָּךְ שגם בתנ"ך מופיעות עם שווא בצורת הפסק). שינוי דומה עשה בסידורי נוסח אשכנז, כמה מאות שנים קודם לכן, ר' שבתי סופר. הפיוט ידיד נפש מובא על פי כתב יד המחבר, ר' אלעזר אזכרי. ב"עלינו לשבח", נכתב "ולא גורלנו ככל המונם" במקום "וגורלנו". מטרת הסידור ביציאתו הייתה ליצור סידור שתואם את שיטת חלק גדול מהראשונים (כדוגמת הבית יוסף), והתקבל בברכה על ידי רבנים חשובים כמו הרב עובדיה יוסף, הרב דב איסר הכהן קוק, הרב שלמה משה עמאר, הרב יצחק ברדא (על אף שרק הרב ברדא תמך בשיטתו). מלבד זאת, הוא גם עורר ביקורת רבה מצד רבנים אחרים שנקטו כשיטת החיד"א שאין לשנות את הנוסחאות המקובלות בתפילה. ראובן גפני, פותח סידור: מסע בעולמם של סידורי ארץ ישראל בעת החדשה, אלון שבות תשפ"ב, עמ' 88–90. אגודת משמר-הקודש, לגדור-פרץ, מאמרים ומכתבים - טענות נגד הסידור מכון "שלהבת יוסף", קונטרס נקדישך ונעריצך - טענות דקדוקיות נגד הסידור הרב מרדכי מאזוז, טעות לעולם חוזרת - טענות בעד הסידור הרב מאיר מאזוז, הרב אדיר עמרוצי, הסידור המדויק איש מצליח, בני ברק: מכון הרב מצליח, עמ' 24 החיד"א, שו"ת יוסף אומץ
אוגניה פרידמן

אוגניה פרידמן (בפולנית: Eugenia Frydman) הייתה שחיינית וקופצת למים פולנייה-יהודייה, אלופת פולין בשחייה ו-3 פעמים סגנית אלופת פולין בקפיצה למים ממקפצה וממגדל. פרידמן התאמנה בקבוצת מכבי ורשה. בשנת 1924 זכתה באליפות פולין בשחייה. המועדון שלה זכה במקום השני באליפות ורשה בשחייה בשנים 1926, 1927, 1929 - 1931. בשנת 1928 קבוצתה מכבי ורשה פרשה מאליפות ורשה בגלל אפליה בשיפוט, והיא החליטה לעשות מופע ראווה של קפיצות למים מגשר אלכסנדריה שעל נהר הוויסלה לעיניהם של כעשרת אלפים צופים משני צידי הנהר. במופע לקחו חלק 6 קופצים, 4 גברים ו-2 נשים, בהם היו פרידמן ואדוארד טירמונד. הקפיצה הייתה מגובה של 14.5 מטר. מדיה וקבצים בנושא אוגניה פרידמן בוויקישיתוף תחרות- השחיה הגדולה והקפיצות של ה"מכבי" בוורשה, הצפירה, 25 ביוני 1927 Jewish athletes in Warsaw. Tadeusz Rolke's photographic remakes, wprost‏ 18 במאי 2012 (בפולנית)
פורד טאונוס P6

פורד טאונוס P6 (בגרמנית: Ford Taunus P6) היא מכונית משפחתית מתוצרת יצרנית הרכב Ford-Werke GmbH, (פורד גרמניה), חברת בת של קונצרן הרכב פורד, אשר יוצרה בין השנים 1966–1970. דגם "פורד טאונוס P6" קרוי גם "Ford Taunus 12M", ו-"Ford Taunus 15M" אשר יוצרו בין השנים 1966–1970. סך הכול יוצרו 665,187 יחידות. "Ford Taunus 12M" - סדרה ראשונה (יוצר בין השנים 1966–1967) "Ford Taunus 15M" - סדרה ראשונה (יוצר בין השנים 1967–1970) "Ford Taunus 12M" - סדרה שנייה (יוצר בין השנים 1966–1967) "Ford Taunus 15M" - סדרה שנייה (יוצר בין השנים 1967–1970) סדאן - 2 דלתות סדאן - 4 דלתות קופה - 2 דלתות סטיישן - 3 דלתות פורד טאונוס P6 (טאונוס 12M) פורד טאונוס P6 פורד טאונוס P6 (טאונוס 12M) בתצורת 2 דלתות פורד טאונוס P6 (טאונוס 12M) - מבט לתא הנהג ולוח מחוונים פורד טאונוס P6 (טאונוס 12M) בתצורת 2 דלתות פורד טאונוס P6 פורד טאונוס P6 (טאונוס 15M), בתצורת 4 דלתות פורד טאונוס P6 (טאונוס 15M), בתצורת 4 דלתות פורד טאונוס P6 (טאונוס 15M), בתצורת 2 דלתות פורד טאונוס P6 (טאונוס 15M), בתצורת קופה פורד טאונוס P6 (טאונוס 15M), בתצורת קופה פורד פורד טאונוס G93A פורד טאונוס P2 פורד טאונוס P3 פורד טאונוס P5 טאונוס 12M טאונוס 20M פורד טאונוס TC סדרת m פורד (ford-m-modelle) מדיה וקבצים בנושא פורד טאונוס P6 בוויקישיתוף פורד טאונוס P6, סרטון באתר יוטיוב פורד טאונוס P6, סרטון באתר יוטיוב פורד טאונוס P6, סרטון באתר יוטיוב פורד טאונוס P6 car.info פורד טאונוס P7 - P6 e6guiden
הר אודלום

הר אוֹדְלוּם (באנגלית: Mount Odlum) הוא הר הממוקם על קו פרשת המים של אמריקה, בהרי הרוקי הקנדיים. ההר ממוקם ברכס אלק, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,753 מטרים מעל פני הים. שמו של ההר ניתן לו בשנת 1917 והוא נקרא על שם בריגדיר גנרל ו. וו. אודלום (V. W. Odlum). מידע היסטורי וגאוגרפי על הר אודלום באתר peakfinder מידע גאוגרפי והיסטורי תצלום לוויין של הר אודלום תחזית מזג אוויר עדכנית להר אודלום סטטיסטיקות מזג אוויר להר אודלום נתוני מזג אוויר עדכניים בהר אודלום, לפי גובה מידע היסטורי וגאוגרפי מידע על בריגדיר אודלום
הר לומיס

הר לוּמִיס (באנגלית: Mount Loomis) הוא הר הממוקם על קו פרשת המים של אמריקה, ברכס אלק שבהרי הרוקי הקנדיים, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,798 מטרים מעל פני הים. שמו של ההר ניתן לו בשנת 1918, והוא נקרא על שם סר פרדריק אוסקר וורן לומיס (Frederick Oscar Warren Loomis) ששירת כמייג'ור גנרל במלחמת העולם הראשונה. Andrew Nugara, More Scrambles in the Canadian Rockies, בעמ' 138 מידע גאוגרפי והיסטורי על הר לומיס באתר peakfinder מידע על הר לומיס הר לומיס באתר summitsearch נתוני מזג אוויר להר לומיס, לפי גובה נתוני מזג אוויר עדכניים להר לומיס סטטיסטיקות מזג אוויר להר לומיס מידע גאוגרפי והיסטורי מידע היסטורי Glen W. Boles, William Lowell Putnam, Roger W. Laurilla, Canadian Mountain Place Names: The Rockies and Columbia Mountains, עמ' 154
אלגורב

אַלְגוֹרָבּ (מערבית: الغراب "אל-ע'וּראבּ" - העורב) או δ בעורב הוא הכוכב השלישי בבהירותו בקבוצת הכוכבים עורב עם בהירות נראית מדרגה 2.94. במרחק זוויתי של כ-2.6 מעלות מדרום-דרום-מערב לכוכב נמצאת הערפילית הפלנטרית NGC 4361 ובמרחק זוויתי של כ-5.5 מעלות מצפון-צפון-מזרח לו נמצאת גלקסיית הסומבררו. אלגורב הוא תת-ענק לבן-כחלחל מסוג ספקטרלי A0 IV (לפעמים מסווג גם ככוכב הסדרה הראשית כחול מסוג ספקטרלי B9.5 V) שנמצא במרחק של כ-87 שנות אור ממערכת השמש. מסתו כ-2.6 מסות שמש, רדיוסו כ-2.4 רדיוסי שמש וטמפרטורת פניו כ-10,500 קלווין. הוא מאיר בעוצמה של פי 40 מעוצמת ההארה של השמש באור נראה, אך מכיוון שטמפרטורת פניו גבוהה מזו של השמש, חלק משמעותי מקרינתו היא בתחום העל-סגול כך שעוצמת ההארה הכוללת שלו היא יותר מפי 50 מעוצמת ההארה של השמש. גילו של אלגורב מוערך בכ-200 מיליון שנים והוא נמצא ככל הנראה לקראת סיומו של שלב ההיתוך של מימן להליום בליבתו, והוא צפוי להתנפח ולהתקרר עד שיהפוך לענק אדום. במרחק זוויתי של כ-24 שניות קשת מאלגורב יש כוכב נוסף עמום בהרבה שנקרא אלגורב B, שנראה שיש לו תנועה עצמית ומהירות רדיאלית דומות לאלו של אלגורב, ולכן הם ככל הנראה קשורים זה לזה. אם הם אכן קשורים, הם מקיפים זה את זה במרחק של כ-650 יחידות אסטרונומיות ובזמן הקפה של לפחות 9,400 שנים. אלגורב B הוא כוכב הסדרה הראשית כתום מסוג ספקטרלי K0 V עם מסה של כ-80% ממסת השמש ורדיוס של כ-75% מרדיוס השמש. טמפרטורת פניו כ-5,000 קלווין והוא מאיר בעוצמה של עשירית מעוצמת ההארה של השמש באור נראה, אך רוב קרינתו היא בתחום התת-אדום כך שעוצמת הארתו הכוללת היא כשליש מעוצמת ההארה של השמש. אלגורב B פולט יותר קרינה תת-אדומה מהצפוי לכוכב מסוגו, ככל הנראה תוצאה של מעטפת אבק שמקיפה אותו, בולעת חלק מהאור הנראה ופולטת קרינה תת-אדומה. קיומה של המעטפת מצביע על כך שככל הנראה זהו כוכב צעיר שעוד לא הספיק לאסוף את כל החומר שבסביבתו. גילו מוערך ב-40–90 מיליון שנים, בין רבע לחצי מגילו של אלגורב ומשערים שהוא נמצא בסדרה הראשית זמן קצר יחסית ובעבר הוא היה כוכב T בשור. לא ברור ממה נובע הפרש הגילאים בין הכוכבים ואיך ייתכן שהם נוצרו באותה סביבה בהפרש זמנים כה גדול. אלגורב באתר של ג'ים קלר אלגורב, בבסיס הנתונים SIMBAD לגרמי שמיים אסטרונומיים SIMBAD: Algorab D. J. Hutter, R. T. Zavala, C. Tycner, J. A. Benson, C. A. Hummel, J. Sanborn, O. G. Franz & K. J. Johnston: Surveying the Bright Stars by Optical Interferometry. I. A Search for Multiplicity among Stars of Spectral Types F-K, The Astrophysical Journal Supplement Series, Vol. 227, Iss. 1, article id. 4, p. 8 (2016) המרה לרדיוסי שמש מאלפיות שניית קשת על ידי מעבר לרדיאנים, הכפלה במרחק וחלוקה בפעמיים רדיוס השמש M. Gerbaldi, R. Faraggiana & N. Balin: Binary systems with post-T Tauri secondaries, Astronomy & Astrophysics, vol. 379, p. 172-176 (2001) B. Montesinos, C. Eiroa, A. Mora & B. Merín: Parameters of Herbig Ae/Be and Vega-type stars, Astronomy & Astrophysics, Vol. 495, Iss. 3, p. 902 (2009) SIMBAD: δ Corvi B R R ⊙ = L L ⊙ ⋅ ( T ⊙ T ) 2 {\displaystyle {\frac {R}{R_{\odot }}}={\sqrt {\frac {L}{L_{\odot }}}}\cdot \left({\frac {T_{\odot }}{T}}\right)^{2}} מוערך על פי היחס:‏ T. P. Ray, A. I. Sargent, S. V. W. Beckwith, C. Koresko & P. Kelly: Evidence for dust around POST T Tauri stars, Astrophysical Journal, Part 2 - Letters, vol. 440, no. 2, p. L89 (1995)
הר טיריט

הר טִירִיט (באנגלית: Mount Tyrwhitt) הוא הר ברכס אלק שבהרי הרוקי הקנדיים, על קו פרשת המים של אמריקה, על הגבול בין פרובינציית קולומביה הבריטית ופרובינציית אלברטה שבקנדה (העובר לאורך קו פרשת המים באזור זה). גובהו של ההר 2,874 מטרים מעל פני הים. ההר ממוקם בין הכביש המהיר 40 של אלברטה לבין מעבר אלק, דרומית מזרחית לאגם קאנאנאסקיס העליון.  שמו של ההר ניתן לו ב-23 בפברואר 1918 והוא נקרא על שם אדמירל רג'ינלד טיריט, קצין בכיר בצי המלכותי הבריטי במהלך מלחמת העולם הראשונה. הראשונים שטיפסו על ההר היו הוראס "רסטי" וסטמורלנד (Horace "Rusty" Westmorland), אלן קמפבל (Alan Campbell), ומדריך הטיפוס שלהם קונארד קיין (Conrad Kain), אנשי ועדת הגבולות הבינפרובינציאלית בשנת 1914. הר טיריט, תצלום משביל קאנאנאסקיסל הר טיריט באתר ממשלת קולומביה הבריטית מידע היסטורי וגאוגרפי באתר peakfinder מידע היסטורי וגאוגרפי על הר טיריט הר טיריט באתר peakware מידע למטפסים על הר טיריט באתר summitpost מסלולי טיפוס ומידע למטפסים על הר טיריט (אורכב 03.01.2018 בארכיון Wayback Machine) באתר trailpeak מסלולי טיפוס על הר טיריט באתר virtualhiker תחזית מזג אוויר עדכנית להר טיריט - לפי גבהים הר טיריט, סרטון באתר יוטיוב מידע היסטורי וגאוגרפי ההיסטוריה של שם ההר
RAF-977

RAF-977 (ברוסית: РАФ-977) - היא מכונית בתצורות: מסחרית, ו-מיניבוס, בעלת הנעה 4x2, מתוצרת יצרנית הרכב Riga Autobus Factory (RAF) (בלטבית: Rīgas Autobusu Fabrika, ברוסית: Рижская автобусная фабрика) מהעיר ילגבה, לטביה, אשר יוצרה בין השנים 1958–1976,, דגם "RAF-977" התבסס על דגם ה-"GAZ M21 וולגה" דגם המיניבוס תוכנן ל-10 נוסעים. שנות פעילות 1949–1998 יצרנית בתצורות: מסחריות ומיניבוסים מנהלה ומפעל: ילגבה, לטביה ראשי תיבות שם החברה: "RAF" חברת "Riga Autobus Factory" ייצרה תחת שם המותג "Latvija" דגם "RAF-977" דגם "RAF-977" דגם "RAF-977" מודל "21A 'Afalina" דגם "RAF-977" דגם "RAF-977" לוגו היצרן Riga Autobus Factory" (RAF)" RAF-2203 מדיה וקבצים בנושא RAF-977 בוויקישיתוף RAF-977, סרטון באתר יוטיוב RAF-977, סרטון באתר יוטיוב RAF-977, סרטון באתר יוטיוב דגם "RAF-977" - נתונים טכניים ומידות eugigufo.net/it/autourss/raf977 דגם "RAF-977" oldrussiancars.com/category/buses/raf-977 דגם "RAF-977" - היסטוריה madeinrussia.cz/news/historie-raf-977-latvija RAF-977DM "Łatwija". „Awtoliegendy SSSR”. nr 47, s. 3–5, 2010. DeAgostini (ros.) ראפ (RAF) RAF (Photo, info)
איתי פינקי

איתי פִּינקי (נולד ב-4 במרץ 1985) הוא אמן חושים וסטנד-אפ מג'יק ישראלי המתמחה באמנות הקסמים ומשלב קטעי סטנד-אפ בין קסמיו. מלבד עבודתו כאמן, משמש כפרזנטור בערוצי הטלוויזיה השונים ובקמפיינים מסחריים וכמנחה כנסים בחברות אמדוקס, קומדע, צ'קמרקס וסייברארק. פינקי נולד ברמת השרון תחת השם איתי פינקיאל, לזוג הורים ארגנטינאים. בגיל 17 החל להופיע במועדוני סטנד-אפ ברחבי הארץ בתור קוסם שמשלב קטעי הומור ובדיחות. בשנת 2010, כאשר היה בן 25, נסע לביקור בלאס וגאס, ארצות הברית, שם נחשף לאמנים פן וטלר ומק קינג (Mac_King) המשלבים בין עולם הסטנד-אפ לקסמים. לאחר שהבין כי ניתן לשלב בין התחומים, החליט ליצור מופע סטנד-אפ מג'יק מקורי בישראל בו ישלב קטעי סטנד-אפ מקוריים משלו. בשנת 2014, טס לשתי הופעות בעיר סופיה, בולגריה, שאחריהן הוזמן להתארח בערוץ bTV ולהתראיין במגזין התרבות, שמונה (Осем). בשנת 2019, יצא לסיבוב הופעות ארצי עם המופע סטנד-אפ מג'יק והחל להופיע באופן קבוע במועדון סטנד-אפ פקטורי לצד אורי חזקיה, עפר שכטר, ארז שלם, שגיב פרידמן ואמנים נוספים. בחודש מאי 2014, חבר ליזם דרור ליוור ויחד יצרו את מופע ליל המכשפים (Sorcerers Night) שדורג בשנת 2020 כמופע הטוב ביותר בישראל על פי אתר TripAdvisor. בשנת 2012, השתתף בתוכנית הריאליטי מי יפיל את המאסטר, הפיל את המאסטר מקס מייבן והגיע לשלב הגמר. בסוף שנת 2012, הגיש פינה קבועה בתוכנית לחיות טוב בערוץ 2. בשנת 2020, הגיש פינה קבועה של סטנדאפ מג'יק בתוכנית פותחים יום ברשת 13. בשנת 2014, נבחר לפרזנטור בקמפיין למוצרי מותג הטיפוח אקס (AXE), מבית יוניליוור. בשנת 2016, נבחר לפרזנטור בקמפיין דיגיטלי לשיווק מכשירי הסלולר של המותג מייזו (MEIZU) מטעם רשת באג. בשנת 2018, נבחר לפרזנטור בקמפיין דיגיטלי של חברת הסטרט-אפ Here Mobility שצולם באירופה. בשנת 2022, נבחר לפרזנטור בקמפיין של היחידה הטכנולוגית של התעשייה האווירית. מדיה וקבצים בנושא איתי פינקי בוויקישיתוף אתר האינטרנט הרשמי של איתי פינקי ערוץ היוטיוב הרשמי עמוד הפייסבוק הרשמי עמוד האינסטגרם הרשמי Checkmarx Company Kick Off, 2022, Facebook עולמו הקסום של איתי פינקי, באתר web.archive.org, ‏2018-01-04 עולמו הקסום של איתי פינקי, זוהר אליה, באתר על השרון (מקומון רמת השרון), 17 בספטמבר 2017 Истинска магия, Списание Осем (בבולגרית) איתי פינקי במופע סטנד-אפ מג'יק, באתר סטנד אפ פקטורי, ‏2020-06-21 חוות דעת על Sorcerers Night - תל-אביב, ישראל, באתר Tripadvisor Debra Kamin, And now for the next trick, making Hebrew disappear, www.timesofisrael.com (באנגלית אמריקאית) עמית קוטלר, תישארו, יש קוסם: האטרקציה שמכשפת את התיירים בתל-אביב, באתר ynet, 26 באוקטובר 2014 Sorcerers Night – Magic and comedy show for grown ups (באנגלית אמריקאית) Axe - המספר שישיג לך דייט, נבדק ב-2022-01-27 סרטון 1 - MEIZU קורא מחשבות, נבדק ב-2022-01-27 החידה הטכנולוגית של התעשייה האווירית, נבדק ב-2023-01-18
ליאו

האם התכוונתם ל... ליאו (סרט אמריקאי, 2023) לאו
הירש לקרט

הירש לֶקֶרט (בכתיב יידי: לעקערט, ברוסית: Гирш Лекерт;‏ 1879? – 10 ביוני 1902) היה מהפכן וחבר ארגון "הבונד". הועלה לגרדום אחרי התנקשות כושלת בגוברנטור של וילנה. הירש לקרט נולד בעיירה אנישוק (Onuškis), מחוז טרקאי. היה חבר בתנועת "הבונד" בווילנה, שהוקמה בסוף המאה ה-19 והתחזקה מאוד בראשית המאה ה-20 ברחוב היהודי בעיר, ומנתה אז שמונים אלף יהודים. האימפריה הרוסית זועזעה אז תכופות ממעשי טרור של כנופיות סוציאליסטיות ואנרכיסטיות שונות, שקראו למהפכה והפלת המונרכיה. השלטון מינה מושל כללי חדש לגוברניה של פלך וילנה – ויקטור פון ואהל (אנ'), בן למשפחת אצולה גרמנית-בלטית. פון ואהל קנה את המוניטין שלו בדיכוי מרד ינואר 1863 בפולין הקונגרסאית, וכליברל שקצב מזון במחירי הפסד לעניים במהלך הרעב של 1891. בהפגנת ענק של האחד במאי 1902 פרצו פרשיו הקוזקים של פון-ואהל אל תוך המפגינים, והצליפו בהמון בשוטים לחים. שמונה עשר איש, ממנהיגי ההפגנה, נעצרו בידי חייליו של פון ואהל ונענשו. העצורים הופשטו עירומים, הונחו על ספסלי עץ והצליפו בהם בשוטים הלחים עד עילפון. "הבונד" החליט לרצוח את פון ואהל בנקמה על ההשפלה. חבורה של בונדאים צעירים מרדו בהנהגה הרשמית, שקראה שלא לנקוט בצעדי טרור, והחליטו להתנקש בו ללא שהות. הירש לקרט, סנדלר מווילנה, התנדב להיות הרוצח. הוא הצטייד באקדח וארב למושל ביציאתו מהצגת הקרקס, אז ירה בו לקרט שתי יריות. פון ואהל נפצע קשה אך שרד; הוא חי עד 1915. הירש לקרט נתפס על ידי המשטרה, עונה ונחקר, נשפט ונידון למוות. הוא נתלה בפומבי בווילנה. מאותה שעה הפך הירש לקרט הצעיר לאגדה: צעירים יהודים רבים במזרח אירופה העריצו את מעשהו. הוא היה גם לסמל קומוניסטי: ב-1927 הופק לזכרו סרט סובייטי בשם "הוד מעלתו" (Его превосходительство), בכיכוב יולי אונטרשלאק (השחקן שגילם את פון ואהל גילם גם את תפקיד רב העיר, בהדגשת הריאקציונריות המשותפת). משוררים כמו אברהם ליסין כתבו עליו שירים; אחרים, כמו אורי צבי גרינברג, הזכירו אותו כסמל למרד יהודי ("אני שונא את שלום הנכנעים"); מחזאים כמו ה. לייוויק כתבו עליו מחזות ("הירש לקרט: פואמה דרמטית"), והוא הפך לסמל ליהודי המתמרד, שאינו משלים עם גורל ההשפלה המיועד לו. דמותו של הירש לקרט הקרינה עד לפרטיזנים היהודים ביערות ליטא ובלארוס במלחמת העולם השנייה בעת השואה. מנחם בגין הושפע מפרשת לקרט כשקיבל את ההחלטה בליל ההלקאות לפעול בנחישות נגד השלטונות הבריטיים כדי שיפסיקו להשית עונש משפיל כזה על אנשי אצ"ל. בתל אביב נקרא על שמו רחוב. פנחס דשבסקי שלום שוורצבארד הרשל גרינשפן מדיה וקבצים בנושא הירש לקרט בוויקישיתוף דב סדן [בחתימת ד.], על הסנדלר שמרד במלכות, דבר, 10 ביולי 1927, המשך, דבר, 10 ביולי 1927 (בתחתית הדף) הירש בן דוד לקרט (לזכר בריון יהודי), חזית העם, 15 ביולי 1932 הירש לקרט, (ברוסית) באנציקלופדיה יהודית קצרה בלשון הרוסית דיוקנו של הירש לקרט (ברוסית) אליהו (עלקע) יאָנעס, הירש לעקערט, "לעבנס־פֿראַגן", מאי-יוני 2007 (ביידיש) תצלום האנדרטה לזכרו בכיכר החירות במינסק, ועליה פסל חזה של לקרט מעשה ידי האמן היהודי-בלארוסי אברהם בראזר (Абрам Маркович Бразер) אניטה שפירא, הופעתו של אתוס לאומי, 1904-1881: ד. הגנה עצמית, באתר הספרייה הווירטואלית של מטח, מתוך: חרב היונה: הציונות והכוח 1948-1881, עם עובד, 1992 הירש לקרט (1880-1902), דף שער בספרייה הלאומית מנחם בגין, המרד, הוצאת "אחיאסף", 1978, עמ' 319
מסילות פיקטיני

מסילות פיקטיני או מתאמי פיקטיני (באנגלית: Picatinny rail, בסלנג נקראות מתפסי טרור), בשמן הרשמי MIL-STD-1913, הן מערכת מסילות המולבשת על גבי נשק קל (לרוב רובי סער, רובי צלפים ומקלעים) ומאפשרות התקנה מהירה של מגוון רחב של עזרים טקטיים בהם כוונות, כוונות טלסקופיות לצלפים, אמצעי ראיית לילה, דורגל או חצובה, ידית הסתערות, ציין לייזר, פנס ועוד. הרעיון שמאחורי הפיתוח הוא יצירת סטנדרט אחיד לחיבור מגוון רב של אמצעים טקטיים לכלי הנשק, במקום המצב שכל אמצעי דורש אמצעי הברגה ייחודיים משלו. האחדת התקן לחיבור עזרים טקטיים למגוון כלי נשק שיפר באופן ניכר את המבצעיות, האחזקה וההתאמה של כלי הנשק ליורה ולמשימה. כיום רוב כלי הירייה המערביים המודרניים מצוידים במסילות פיקטיני על המעצה (מתפסים), לעיתים מ-4 כיוונים (למעלה, למטה ובצדדים). למעשה, אפשר לחשוב על מסילות פיקטיני כמעין "מתאם אוניברסלי" בין עזרי הלחימה לכלי הירייה. הוא אומץ בכוחות המזוינים של ארצות הברית וכוחות נאט"ו, ולאחר מכן במדינות רבות בעולם. גם מדינות לא-מערביות פיתחו התקנים דומים לכלי הנשק שלהם. איורים טכניים של מסילות ומתאמי פיקטיני באנגלית נקרא: Picatinny rail על שם בסיס החימוש "פיקטיני" בארצות הברית שבו פותחו. נקראות בסלנג מתפסי טרור או מתפסי לוט"ר בגלל שבארץ, יחידות הלוט"ר הן שהצטיידו בהם ראשונות. מדיה וקבצים בנושא מסילות פיקטיני בוויקישיתוף מהי מסילת פיקטיני - חלק ראשון, סרטון בערוץ "ZIKITEC", באתר יוטיוב (אורך: 02:21) ערך זה הוא קצרמר בנושא אמצעי לחימה ובנושא הנדסה. אתם מוזמנים לתרום לוויקיפדיה ולהרחיב אותו.
מפרץ ביסקו

מפרץ ביסקו (באנגלית: Biscoe Bay) הוא מפרץ באנטארקטיקה, הנוגס בחוף הדרום-מערבי של האי אנוורס צפונית לביסקו פוינט, בארכיפלג פלמר . גילתה אותו לראשונה המשלחת האנטארקטית הבלגית, 1897–1899, בראשות אדריאן דה ז'רלאש, וקראה לו על שם ג'ון ביסקו, שאולי נחת שם בפברואר 1832. ערך זה הוא קצרמר בנושא גאוגרפיה של אנטארקטיקה ובנושא מפרצים. אתם מוזמנים לתרום לוויקיפדיה ולהרחיב אותו.
ביסקו פוינט

ביסקו פוינט או נקודת ביסקו (באנגלית: Biscoe Point) הוא כף באנטארקטיקה, המהווה את צדו הדרום-מזרחי של מפרץ ביסקו, צפונית לנקודת אקסס בצדו הדרומי של האי אונוור בארכיפלג פאלמר. המשלחת הצרפתית לאנטארקטיקה בהנהגת ז'אן-בטיסט שארקו ערכה סקר לא-מדויק של החוף הדרום-מערבי של האי אנוורס בשנת 1904. הם נתנו את השם "Presqu'ile de Biscoe" לחצי אי קטן בצדו הדרום-מזרחי של מפרץ ביסקו, מחווה של כבוד לג'ון ביסקו, שאולי ירד לחוף בסביבה זו בשנת 1832. כשנערכה סקירה מחודשת של החוף על ידי שטחי החסות של איי פוקלנד בשנת 1955, נמצאו שני כפים סלעיים בערך במיקום זה; השם כף ביסקו ניתן לבולט בשניים. שטח בן 630 דונם (63 הקטאר) בכף הוגרד כאזור אנטארקטי מוגן במיוחד (ASPA 139) בשל ערכיו הביולוגיים. הוא מכיל חלקות משמעותיות של שני זני הצמח הפורח של היבשת, Deschampsia antarctica|Antarctic ו-Colobanthus quitensis, עם מינים אחדים של טחב וחזזית. עוד יש על הכף מושבות של פינגווין אדלי ופינגווין לבן-אוזן. http://www.ats.aq/documents/recatt/Att212_e.pdf ביסקו פוינט, האי אנוורס, ארכיפלג פלמר, תוכנית ניהול לאזור אנטראקטי מוגן במיוחד אזור מס' 139, בהוצאת מזכירות הברית האנטארקטית, 2004
גלון (פירושונים)

האם התכוונתם ל... גלון – יחידת מידה לנפח גלון (טיראן סירקוסאי) – טיראן העיר סירקוסאי שבסיציליה במאה ה-5 לפנה"ס גלוני חול – תופעת נוף חולית אישים: רחל גלון – אנטומולוגית ישראלית, פרופסור באוניברסיטה העברית בירושלים; גיסתו של עזרא גלון מרגלית גלון – בוטנאית ישראלית, פרופסור באוניברסיטת תל אביב; אשתו של עזרא גלון עזרא גלון – בוטנאי ישראלי, פרופסור במכון ויצמן למדע; בעלה של מרגלית גלון וגיסה של רחל גלון גלן גילון
יולית

יוּלִית (שם מדעי: Coris) היא סוג של דג ממשפחת השפתוניים שמיניו חיים באוקיינוס ההודי באוקיינוס השקט, ובאוקיינוס האטלנטי. הם בעלי פנים מוארכים ולסת הפונה מעלה ובעלי צבעים מפוארים הבולטים לאורך השוניות בהם הם חיים. בישראל חיות יוליות ממינים שונים בים האדום ובים התיכון. בסוג יולית ישנם 27 מינים: Coris atlantica Coris auricularis Coris aurilineata יולית ים סוף (Coris aygula) Coris ballieui Coris batuensis Coris bulbifrons יולית הכתם (Coris caudimacula) Coris centralis יולית אפריקנית (Coris cuvieri) Coris debueni Coris dorsomacula Coris flavovittata יולית כחולת-פסים (Coris formosa או Coris frerei) יולית אדומה (Coris gaimard) Coris hewetti יולית ים-תיכונית (Coris julis) Coris latifasciata Coris marquesensis Coris musume Coris nigrotaenia Coris picta Coris pictoides Coris roseoviridis Coris sandeyeri יולית ירקרקת (Coris variegata) Coris venusta מדיה וקבצים בנושא יולית בוויקישיתוף יולית, באתר ITIS (באנגלית) יולית, באתר NCBI (באנגלית) יולית, באתר האנציקלופדיה של החיים (באנגלית) יולית, באתר GBIF (באנגלית) מילון בעלי חיים: דגי הגרם (תשע"ב), 2012, באתר האקדמיה ללשון העברית
דאודי קבאקה

דאודי קבאקה (1939 קיאמבוגו, אוגנדה - 26 בנובמבר 2001) היה זמר, מלחין, פזמונאי ומפיק קנייתי ממוצא אוגנדי. הוא נודע כיוצר מוזיקת בנגה, סגנון נפוץ במזרח אפריקה. עם שיריו הידועים ביותר נמנים "African Twist","Harambee Harambee ו-"Western Shilo". שירו "Helule Helul" הפך ללהיט בבריטניה בגרסת כיסוי של להקת The Tremoloes. דאודי קבאקה נולד בקיאמבוגו שבאוגנדה, אז מושבה בריטית, בשנת 1939. בגיל 12 היגר עם משפחתו לקנייה. בשנת 1954, כשהיה בן 14, התפרסם בשירו Nie Kabaka Naruba שהוקלט על ידי חברת CMS -Capitol Music Stores. בשנת 1957 סיים את התיכון והתחיל לעבוד בבית מלון ובחברת קייטרינג. אולם בשנים 1959–1972 פעל קבאקה כמוזיקאי שכיר במסגרת חברת Equator Sound Studio שבבעלות צ'ארלס וורוד (2008-1912) ותזמורתה - The Equator Sound Boys או The Jambo Boys. אמנם וורוד רשם את עצמו כבעל זכויות על השירים והעיבודים של עובדיו, אבל דאג לקידומם והתפתחותם האמנותית. בין השאר הוא שלח את קבאקה ועוד חמישה מוזיקאים שעבדו אצלו ללמוד שנתיים בקונסרבטוריון של ניירובי. שירו Harambee Harambee (המבוסס על השיר John Brown's body) שיקף את שאיפות העם בקניה שלאחר הדקולוניזציה לבניית מדינה עצמאית ומוצלחת. במשך שנים רבות שיר זה סיים כל מהדורת חדשות ברדיו "קול קניה". קבאקה שיתף פעולה עם ג'ון נזנזה בשלושה שירים שהיו להיטים של חברת Jambo Records: Masista, Bachelor Boy ו-Nyumba. בשנות ה-1970 הקים קבאקה חברת הפקות משלו, African Eagles Records, ואת להקת African Eagles Lupopo בה השתתפו במקור גבריאל אומולו, סילבסטר אודיאמבו ושני מהגרים מזמביה, נאשיל פיצ'ן ופיטר "צוצי" ג'ומה. באמצע שנות ה-70 הייתה ללהקה זו עדנה והיא ערכה סיורים מוצלחים בזמביה, במלאווי ובאוגנדה. בשנת 1986 פרסם קבאקה את אלבומו pesa Maradhi Ya Moyo יחד עם Maroon Commandos. הודות ללהיטים כמו "African Twist" "Bachelor Boy Twist", "Bush Baby Twist" Taita Twist" קבאקה היה נודע באפריקה גם כ"מלך הטוויסט". הוא ביסס את ריקוד הטוויסט המחודש על מקצב קוולה הדרום-אפריקאי. בשנותיו האחרונות לימד קבאקה במדריך ליצרתיות באמנות באוניברסיטה ג'ומו קניאטה. כמו כן יחד עם אמנים ותיקים כמו ויליאם פדהילי וג'ורג' אגאדה וג'ון נזנזה ניגן בערבי "Oldies Nite". אחרי מותם של פדהילי ואגאדה ליהק קבאקה הרכב חדש של מוזיקאים צעירים בשם Wazalendo Eagles Band. דאודי קבאקה נפטר בשנת 2001 והשאיר, לפי ההערכות, 47 ילדים. הוא הובא לקבורה ביישוב מגוריו מוהודו, טריקי, שבמערב קניה. בלווייה ביצעה להקת אוניברסיטת ג'ומו קניאטה את לחניו ושיריו. 1993 - זכה לתואר "שגריר תרבות של קניה" מטעם "איחוד רשויות הרדיו והטלוויזיה של אפריקה" 1995 - אות להצטיינות מטעם אוניברסיטת ג'ומו קניאטה דאודי קבאקה, סרטונים בערוץ היוטיוב דאודי קבאקה, באתר MusicBrainz (באנגלית) דאודי קבאקה, באתר Yandex.Music (ברוסית) דאודי קבאקה, באתר Discogs (באנגלית) ביוגרפיה במאמר Daudi Kabaka: King of the Kenyan Twist מאת David Paterson באתר eastafricanmusic ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאודי קבאקה".